Sandane Turn og Idrettslag ble stiftet i 1900. Presten Reiel Nybø var sentral i dette arbeidet. Han var også medvirkende til at Nordfjord Idrætsforbund også ble stiftet dette året. Nordfjord Idrætsforbund stod bak årlige regionale arrangement, et skirenn om vinteren og et friidrettsstevne på høsten. Nybø var leder for lagets turngruppe de første årene, mens redaktøren av bladet «Nordfjord», Hans Thorsen, ble STILs første formann og satt i årene 1900-1904.